
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1286 

25 Ιουλίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός των επενδυτικών σχεδίων που αφορούν 
την παραγωγή, μεταποίηση και εμπορία των γε¬ 
ωργικών προϊόντων και υπάγονται στις διατάξεις 

του ν. 3299/2004. 1 

Κατανομή Επιχορήγησης Οικονομικού Έτους 2007 
Σχολικών Επιτροπών των Ελληνικών Σχολείων 
και Τμημάτων Μητρικής / Ελληνικής Γλώσσας του 
εξωτερικού. 2 


ΑΠΟΦΑΣΕΙ Σ 

Αοιθυ. 31054 (1) 


Καθορισμός των επενδυτικών σχεδίων που αφορούν 
την παραγωγή, μεταποίηση και εμπορία των γεωρ¬ 
γικών προϊόντων και υπάγονται στις διατάξεις του 
ν. 3299/2004. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΓΡΟΤΙΚΗΣ 
ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις του ν. 3299/2004 «Κίνητρα Ιδιωτικών Επεν¬ 
δύσεων για την Οικονομική Ανάπτυξη και την Περιφερεια¬ 
κή Σύγκλιση» (Φ.Ε.Κ. 261/Α/23.12.2004), όπως τροποποιήθηκε 
με το άρθρο 37 του ν. 3522/2006 (Φ.Ε.Κ. 276/τ.Α722.12.2006), 
και ειδικότερα το άρθρο 3 παρ. 2 (α) αυτού. 

2. Τ ις Κοινοτικές κατευθυντήριες γραμμές για τις κρατι¬ 
κές ενισχύσεις στον τομέα της Γεωργίας και Δασοκομίας 
2007 - 2013 (2006/0 319ΕΚ). 

3. Τις Κοινοτικές κατευθυντήριες γραμμές σχετικά με 
κρατικές ενισχύσεις περιφερειακού χαρακτήρα (98/0 
74/06). 

4. Την επιστολή της Ευρωπαϊκής Επιτροπής με στοιχεία Ο 
(2005) 166 ίίπ/2.2.2005 - δΟ-ΟΓθίίο 92004/ϋ/200563/7.2.2005 
για την έγκριση του καθεστώτος Περιφερειακών Ενισχύ¬ 
σεων του ν. 3299/2004 (ν. 573/2004). 

5. Την υπ’ αριθμ. ΧΒ 86/2007 καταχώρηση στην Ευρωπαϊ¬ 
κή Επιτροπή καθεστώτος Περιφερειακών Ενισχύσεων του 
ν. 3299/2004, όπως τροποποιήθηκε με το άρθρο 37 του 
ν. 3522/2006, βάση του Κανονισμού (ΕΚ) υπ’ αριθμ. 1628/2006. 

6. Την επιστολή της Ευρωπαϊκής Επιτροπής με στοι¬ 
χεία ϋ (2006) 4964 ίίη /25.10.2006 - 3Θ-ΘΓθίΐθ 206446/ 


Ε/4964/25.10.2006 για την έγκριση του καθεστώτος κρα¬ 
τικών ενισχύσεων στο γεωργικό τομέα του ν. 3299/2004 
(ν. 238/2006). 

7. Τις διατάξεις του Καν. (ΕΚ) υπ’ αριθμ. 1857/2006 της 
Επιτροπής της 15.12.2006 σχετικά με την εφαρμογή των 
άρθρων 87 και 88 της Συνθήκης στις κρατικές ενισχύσεις 
προς μικρές και μεσαίες επιχειρήσεις που δραστηριοποιού¬ 
νται στον τομέα της παραγωγής γεωργικών προϊόντων και 
για την τροποποίηση του Καν. (ΕΚ) υπ’ αριθμ. 70/2001. 

8. Την υπ’ αριθμ. 85/148 οδηγία ΕΟΚ του Συμβουλίου της 
29.1.1985 περί του κοινοτικού καταλόγου των μειονεκτικών 
(ορεινών, μειονεκτικών και με ειδικά προβλήματα) γεωργι¬ 
κών περιοχών κατά την έννοια της υπ’ αριθμ. 75/268/ΕΟΚ 
οδηγίας, όπως τροποποιήθηκε και ισχύει. 

9. Το άρθρο 90 του Κώδικα για την Κυβέρνηση και τα 
κυβερνητικά όργανα που κυρώθηκε με το άρθρο πρώτο 
του π.δ. 63/2005 (Φ.Ε.Κ. Α' 98). 

10. Τις διατάξεις του άρθρου 1 παρ. 1, 2 και 3 του 
ν. 1338/1983 «Εφαρμογή του Κοινοτικού Δικαίου» (Φ.Ε.Κ. 
36/τ.Α'/1983), όπως τροποποιήθηκε από το άρθρο 6 του 
ν. 1440/1984 «Συμμετοχή της Ελλάδας στο κεφάλαιο, στα 
αποθεματικά και στις προβλέψεις της Ευρωπαϊκής Κοι¬ 
νότητας Ανθρακα και Χάλυβα και του εφοδιασμού ΕΥΡΑ- 
ΤΟΜ» (Φ.Ε.Κ. 70/1984 τ.Α') και στο άρθρο 65 του ν. 1892/1990 
(Φ.Ε.Κ. 101 Α'). 

11. Τις διατάξεις του άρθρου 22 παρ. 3 του ν. 992/1979 
«περί οργανώσεων των διοικητικών υπηρεσιών για την 
εφαρμογή της Συνθήκης προσχώρησης της Ελλάδας στις 
Ευρωπαϊκές Κοινότητες και ρύθμισης συναφών θεσμικών 
και οργανωτικών θεμάτων» (Φ.Ε.Κ. 280/1979 τεύχος Α). 

12. Τις διατάξεις του άρθρου 1 παρ. 4 του ν.δ. 131/1974 
«περί παροχής οικονομικών ενισχύσεων εις την γεωργική, 
κτηνοτροφική, δασική και αλιευτική παραγωγή» (Φ.Ε.Κ. 
220/1974 τ.Α'), όπως τροποποιήθηκε και ισχύει. 

13. Τις διατάξεις του π.δ. 121/2004 (Φ.Ε.Κ. 84/Α'/10.3.2004) 
«Διορισμός Υπουργών και Υφυπουργών». 

14. Τις διατάξεις του π.δ. 178/2000 (Φ.Ε.Κ. 165/Α/14.7.2000) 
«Περί Οργανισμού του Υπουργείου Εθνικής Οικονομίας». 

15. Τις διατάξεις του π.δ. 81/20.3.2002 (Φ.Ε.Κ. 57/Α/ 
21.3.2002) «Συγχώνευση των Υπουργείων Εθνικής Οικο¬ 
νομίας και Οικονομικών στο Υπουργείο Οικονομίας και 
Οικονομικών». 

16. Τις διατάξεις του π.δ. 402/1988 «Οργανισμός Υπουρ¬ 
γείου Γ εωργίας», όπως τροποποιήθηκε και ισχύει. 

17. Την υπ’ αριθμ. 3793Θ/ΔΙΟΕ 1264/14.10.2005 (Φ.Ε.Κ. 
1432/Β'/14.10.2005) κοινή απόφαση του Πρωθυπουργού 

και Υπουργού Οικονομίας και Οικονομικών περί «Καθο¬ 
ρισμού αρμοδιοτήτων των Υφυπουργών Οικονομίας και 
Οικονομικών», αποφασίζουμε: 

Άρθρο 1 
ΟΡΙΣΜΟΙ 

1.1. Με την παρούσα απόφαση καθορίζονται τα επενδυτι¬ 
κά σχέδια που υπάγονται στις ενισχύσεις του ν. 3299/2004 
και αφορούν την παραγωγή, μεταποίηση και εμπορία των 
γεωργικών προϊόντων, που εμπίπτουν στο πεδίο εφαρμο¬ 
γής του Παραρτήματος 1 της Συνθήκης της Ευρωπαϊκής 
Κοινότητας, και απευθύνονται στις γεωργικές επιχειρήσεις 
και τους συνεταιρισμούς. 

Δεν περιλαμβάνονται τα επενδυτικά σχέδια του τομέα 
της αλιείας και της υδατοκαλλιέργειας. 

Με την απόφαση αυτή καθορίζονται προδιαγραφές, 
πρόσθετοι όροι, περιορισμοί και προϋποθέσεις για την 
εφαρμογή των ενισχύσεων στα επενδυτικά αυτά σχέδια. 

1.2. Η απόφαση αυτή περιλαμβάνει μόνο τις βιώσιμες 
επιχειρήσεις και εκμεταλλεύσεις οι οποίες τηρούν, κατά 
περίπτωση επένδυσης, τα ελάχιστα κοινοτικά πρότυπα, 
σχετικά με το περιβάλλον, την υγιεινή και την καλή δια¬ 
βίωση των ζώων, καθώς επίσης και τη δημόσια υγεία και 
ασφάλεια στον τόπο της εργασίας. 

1.3. Για τους σκοπούς της παρούσας απόφασης και σύμ¬ 
φωνα με τις Κοινοτικές κατευθυντήριες γραμμές για τις 
κρατικές ενισχύσεις στον τομέα της Γεωργίας και Δασο¬ 
κομίας ορίζονται ως : 

«Γεωργικά προϊόντα» 

ί. τα προϊόντα που απαριθμούνται στο Παράρτημα 1 της 
Συνθήκης της ΕΚ, εκτός των προϊόντων του τομέα της 
αλιείας και της υδατοκαλλιέργειας, 

μ. τα προϊόντα φελλού (κωδικοί ΣΟ 4502, 4503 και 4504) 
και 

ίΙΙ. τα προϊόντα που χρησιμεύουν για απομίμηση ή υπο¬ 
κατάσταση του γάλακτος και των γαλακτοκομικών 
προϊόντων, όπως αναφέρονται στο άρθρο 3 παρ. 2 του 
Κανονισμού (ΕΟΚ) υπ’ αριθμ. 1898/1987 του Συμβουλίου. 

«Μεταποίηση γεωργικού προϊόντος» 

Η επέμβαση σε ένα γεωργικό προϊόν όταν το προϊόν που 
προκύπτει από την επέμβαση είναι επίσης «γεωργικό». 

1.4. Η απόφαση αυτή δεν περιλαμβάνει τα επενδυτικά 
σχέδια που αφορούν την επεξεργασία «γεωργικών προϊ¬ 
όντων» εφόσον τα παραγόμενα προϊόντα δεν θεωρούνται 
«γεωργικά προϊόντα» κατά τα ανωτέρω. Γ ια τα επενδυτικά 
αυτά σχέδια οι ενισχύσεις παρέχονται σύμφωνα με τις 
κατά περίπτωση διατάξεις του ν. 3299/2004. 

1.5. Τα επενδυτικά σχέδια που περιλαμβάνονται στην 
παρούσα απόφαση αφορούν την ίδρυση νέων ή επέκταση 
ή/και τον εκσυγχρονισμό υφιστάμενων μονάδων εκτός αν 
ορίζεται διαφορετικά στις επί μέρους διατάξεις. 

Τα επενδυτικά σχέδια εκσυγχρονισμού υφιστάμενων 
μονάδων δεν μπορεί να επιφέρουν αύξηση της παραγω¬ 
γικής δυναμικότητας αυτών σε ποσοστό μεγαλύτερο του 
20% και μπορεί να υλοποιούνται με ή χωρίς αλλαγή του 
τόπου εγκατάστασης. Στις περιπτώσεις που η επερχόμενη 
αύξηση της δυναμικότητας υπερβαίνει το ως άνω όριο τα 
επενδυτικά σχέδια χαρακτηρίζονται ως επέκταση. 

1.6. Οι ενισχύσεις παρέχονται σε επενδυτικά σχέδια για 
τα οποία αποδεικνύεται η ύπαρξη στο μέλλον συνήθους 
δυνατότητας διάθεσης των προϊόντων στην αγορά, λαμ- 
βάνοντας υπόψη και τους περιορισμούς στην παραγωγή 
ή τα ανώτατα όρια στο πλαίσιο των Κοινών Οργανώσεων 
Αγοράς. 


1.7. Επενδυτικά σχέδια που υπερβαίνουν τα 25.000.000 
ευρώ ή η ενίσχυσή τους τα 12.000.000 ευρώ θα κοινοποι¬ 
ούνται χωριστά. 

1.8. Οι προβλεπόμενες ενισχύσεις δεν είναι σωρευτικές 
με άλλες οι οποίες έχουν τους ίδιους στόχους. 

1.9. Κάθε ενίσχυση που παρέχεται βάσει της παρούσας 
απόφασης πληροί όλες τις προϋποθέσεις των Κοινοτικών 
κατευθυντήριων γραμμών για τις κρατικές ενισχύσεις του 
Τομέα της Γεωργίας και Δασοκομίας. 

Άρθρο 2 

ΥΠΑΓΟΜΕΝΑ ΕΠΕΝΔΥΤΙΚΑ ΣΧΕΔΙΑ 

2.1. Επενδυτικά σχέδια στον πρωτογενή τομέα : 

2.1.1. Στην υποπερίπτωση ϋ της περ. α της παρ 1 του άρ¬ 
θρου 3 του ν. 3299/2004 υπάγονται επενδυτικά σχέδια 
που αναφέρονται σε μηχανικά μέσα σποράς, καλλιέρ¬ 
γειας και συγκομιδής αγροτικών προϊόντων τα οποία 
πραγματοποιούνται από αγροτικούς ή αγροτοβιομη- 
χανικούς συνεταιρισμούς καθώς και ομάδες παραγω¬ 
γών ή ενώσεις ομάδων παραγωγών, οι οποίες έχουν 
συσταθεί σύμφωνα με την κοινοτική νομοθεσία. 

2.1.2. Στην υποπερίπτωση III της περ. α της παρ. 1 του 
άρθρου 3 του ν. 3299/2004 υπάγονται επενδυτι¬ 
κά σχέδια για την τυποποίηση, συσκευασία ή συ¬ 
ντήρηση γεωργικών προϊόντων φυτικής ή ζωικής 
προέλευσης, τα οποία προέρχονται από γεωργικές 
εκμεταλλεύσεις και δεν έχουν υποστεί επεξεργασία 
από μεταποιητική δραστηριότητα. 

2.1.3. Στην υποπερίπτωση ίν της περ. α της παρ. 1 του 
άρθρου 3 του ν. 3299/2004 υπάγονται τα παρακάτω 
επενδυτικά σχέδια που αφορούν: 

2.1.3.1. Στον τομέα φυτικής παραγωγής: γεωργικές 
επιχειρήσεις - εκμεταλλεύσεις θερμοκηπιακού 
τύπου και βιολογικής γεωργίας, για παραγωγή 
κηπευτικών, μανιταριών, ανθοκομικών φυτών, 
πολλαπλασιαστικού υλικού και κάθε άλλου προ¬ 
ϊόντος δενδροκηπευτικής. 

2.Ι.3.2. Στον κτηνοτροφικό τομέα: επιχειρήσεις - εκμε¬ 
ταλλεύσεις εσταυλισμένου ή ημιεσταυλισμένου 
τύπου, καθώς και πυρήνων αναπαραγωγής ζώων 
που αφορούν: 

Α. Βοοτροφικές μονάδες. 

αΐ. Κρεατοπαραγωγής. 

α2. Γαλακτοπαραγωγής με την προϋπόθεση ότι ο φο¬ 
ρέας διαθέτει την απαιτούμενη ποσόστωση αγε¬ 
λαδινού γάλακτος ή αναλαμβάνει την υποχρέωση 
να την εξασφαλίσει πριν από την καταβολή της 
πρώτης δόσης πληρωμής. 

Β. Αιγοπροβατοτροφικές μονάδες. 

Γ. Χοιροτροφικές μονάδες δυναμικότητας μέχρι 1500 

χοιρομητέρων. 

- Στις περιπτώσεις επέκτασης ή και εκσυγχρονισμού 
υφιστάμενων λειτουργουσών χοιροτροφικών μονά¬ 
δων η τελική δυναμικότητα μπορεί να υπερβαίνει 
τα παραπάνω όρια, εφόσον η αύξηση της δυνα¬ 
μικότητας που επέρχεται λόγω του ενισχυόμενου 
επενδυτικού σχεδίου δεν υπερβαίνει τις 1500 χοι- 
ρομητέρες. 

Δ. Πτηνοτροφικές μονάδες. 

δΐ. Γ ια τους παρακάτω εναλλακτικούς τύπους εκτροφών 
πιστοποιημένους σύμφωνα με την εθνική και κοινο¬ 
τική νομοθεσία: 

- Στην παραγωγή κρέατος πουλερικών: βιολογική 
εκτροφή, ελευθέρα βοσκή, παραδοσιακά ελεύθερη 
βοσκή, απεριόριστη ελεύθερη βοσκή. 

- Στην παραγωγή αυγών πουλερικών: βιολογική εκτρο¬ 
φή, ελεύθερη βοσκή, αχυρώνα. 

δ2. Αναπαραγωγής και εκκολαπτηρίων αυγών στα πλαί¬ 
σια της καθετοποίησης πτηνοτροφικών εκμεταλλεύ¬ 
σεων. Για τους συνεταιρισμούς ως καθετοποίηση 
εννοείται η κάλυψη της συνολικής δυναμικότητας 
των μονάδων των μελών του συνεταιρισμού. 

δ3. Συμβατικών εκτροφών αποκλειστικά και μόνο για 
εκσυγχρονισμό υφιστάμενων μονάδων. 

δ4.Ιδρυσης συμβατικών εκτροφών σε ορεινές, μειονε¬ 
κτικές και νησιωτικές περιοχές, όταν υπάρχει απο¬ 
δεδειγμένη έλλειψη δυναμικότητας. 

Ε. Κονικλοτροφικές μονάδες για την ίδρυση νέων ή την 
επέκταση υφιστάμενων μονάδων μέχρι το όριο δυνα¬ 
μικότητας των 2.000 θηλυκών αναπαραγωγής, καθώς 
και τον εκσυγχρονισμό υφιστάμενων λειτουργουσών 
μονάδων. 

ΣΤ. Μονάδες εκτροφής γουνοφόρων ζώων. 

Ζ. Μονάδες αναπαραγωγής μονόπλων. 

Η. Μονάδες μελισσοκομίας, παραγωγής μελιού, κεριού 
μελισσών και λοιπών προϊόντων κυψέλης. 

Θ. Σηροτροφικές μονάδες. 

I. Μονάδες εκτροφής σαλιγκαριών. 

Κ. Μονάδες εκτροφής θηραμάτων και θηραματικών ει¬ 
δών. 

2.1.4. Γ ια την εφαρμογή του πρώτου κριτηρίου της πε¬ 
ρίπτωσης δ) της παρ. 1 του άρθρου 6 ν. 3299/2004 
«Η κατάταξη της πρωτογενούς δραστηριότητας 
ως υψηλής, μέσης ή χαμηλής προτεραιότητας σύμ¬ 
φωνα με τη γεωργική πολιτική της χώρας», όλες 
οι δραστηριότητες που περιγράφονται στην πα¬ 
ρούσα παράγραφο χαρακτηρίζονται ως υψηλής 
προτεραιότητας. 

2.2. Επενδυτικά σχέδια του δευτερογενή τομέα που αφο¬ 
ρούν μεταποίηση γεωργικών προϊόντων. 

Τα ενισχυόμενα επενδυτικά σχέδια του δευτερογενή 
τομέα που αφορούν μεταποίηση γεωργικών προϊόντων 
σύμφωνα με την υποπερίπτωση ίϋ της περίπτωσης β της 
παραγρ. 1 του άρθρου 3 του ν. 3299/2004, είναι τα εξής: 

2.2.1. Στη μεταποίηση γεωργικών προϊόντων φυτικής 
προέλευσης ενισχύονται τα επενδυτικά σχέδια 
που αφορούν: 

2.2.1.1. Τομέας δημητριακών: 

Α. Μονάδες ξηραντηρίων δημητριακών. 

Β. Μονάδες επεξεργασίας δημητριακών και παραγω¬ 
γής αλεύρων και σιμιγδαλιών για επενδυτικά σχέδια 
εκσυγχρονισμού. 

Γ. Μονάδες επεξεργασίας δημητριακών για παραγωγή 
βύνης, αμύλου, γλουτένης. 

Δ. Μονάδες αποφλοίωσης ρυζιού για επενδυτικά σχέδια 
που αφορούν την παραγωγή προϊόντων τα οποία 
υπόκεινται σε επεξεργασία λείανσης ή και χρωμα- 
τοδιαλογής ή και υγροθερμικής επεξεργασίας. 

2.2.Ι.2. Τομέας ελαιούχων προϊόντων: 

Α. Μονάδες ελαιοτριβείων για επενδυτικά σχέδια που 
αφορούν: 

αΐ. Εκσυγχρονισμό υφιστάμενων μονάδων. 


α2. Ίδρυση νέων μονάδων ή επέκταση υφισταμέ¬ 
νων σε περιοχές όπου υπάρχει έλλειψη παρα¬ 
γωγικού δυναμικού και εξυπηρετούν ορεινές και 
μειονεκτικές περιοχές της χώρας σύμφωνα με 
την υπ’ αριθμ. 85/148 οδηγία του Συμβουλίου της 
29.1.1985, όπως εκάστοτε ισχύει, καθώς και νησιά 
με πληθυσμό μέχρι 100.000 κατοίκους. 

α3. Ίδρυση νέων μονάδων, από φορείς που θα προέλ- 
θουν από συγχώνευση επιχειρήσεων του τομέα 
αυτού με σκοπό την υλοποίηση του προτεινό- 
μενου επενδυτικού σχεδίου και υπό την προϋ¬ 
πόθεση ότι αυτές θα διακόψουν τη λειτουργία 
υφιστάμενων παλαιών ελαιοτριβείων τους, συ¬ 
νολικής δυναμικότητας αντίστοιχης με τη δημι- 
ουργούμενη νέα μονάδα. 

α4. Ίδρυση νέων μονάδων ή επέκταση υφισταμένων 
ελαιοτριβείων για προϊόντα βιολογικής ελαιο- 
καλλιέργειας, Προϊόντα Ονομασίας Προέλευσης 
(ΠΟΠ), προϊόντα Προστατευόμενης Γεωγραφικής 
Ένδειξης (ΠΓΕ), καθώς και προϊόντα ελαιοκαλλι- 
εργειών στις οποίες εφαρμόζονται Συστήματα 
Ολοκληρωμένης Διαχείρισης σε όλη τη χώρα. 
Η διασφάλιση των πρώτων υλών και λοιπών 
προδιαγραφών για την παραγωγή βιολογικών 
προϊόντων, ΠΟΠ, ΠΓΕ ή προϊόντων ελαιοκαλλιέρ- 
γειας με εφαρμογή Συστημάτων Ολοκληρωμένης 
Διαχείρισης πρέπει να αποδεικνύεται με νόμιμα 
παραστατικά πιστοποίησης από τους αρμόδιους 
φορείς. 

Β. Μονάδες επεξεργασίας, τυποποίησης και συσκευα- 
σίας ελαιολάδου σε συσκευασίες καταναλωτή και 
ραφιναριών ελαιολάδου. 

Γ. Μονάδες σπορελαιουργείων για επενδυτικά σχέδια 
εκσυγχρονισμού. 

Δ. Μονάδες επεξεργασίας επιτραπέζιων ελιών υπό την 
προϋπόθεση ότι μετά την ολοκλήρωση του επενδυτικού 
σχεδίου θα διαθέτουν παραγωγικές γραμμές συσκευασίας 
καταναλωτή ή και παραγωγής νέων τύπων προϊόντων 
στον τομέα αυτό (πάστα ελιάς, γεμιστές ελιές και άλλα). Οι 
γραμμές αυτές θα πρέπει να δημιουργούνται με το ενισχυ- 
όμενο επενδυτικό σχέδιο ή να υπάρχουν στην υφιστάμενη 
μονάδα σε περίπτωση επέκτασης και εκσυγχρονισμού. 

2.2.13. Τομέας οίνου: 

Α. Μονάδες οινοποιείων. 

Β. Μονάδες παραγωγής συμπυκνωμένου γλεύκους. 

Γ. Μονάδες παραγωγής ξυδιού από οίνο. 

Δ. Μονάδες παραγωγής αποσταγμάτων από στέμ¬ 
φυλα. 

2.2.14. Τομέας οπωροκηπευτικών: 

Α. Μονάδες μεταποίησης ή τυποποίησης οπωροκη¬ 
πευτικών προϊόντων. 

Β. Μονάδες παραγωγής χυμών εσπεριδοειδών μόνο 
για επενδυτικά σχέδια εκσυγχρονισμού. 

Γ. Μονάδες μεταποίησης βιομηχανικής τομάτας. 

Δ. Μονάδες αποξήρανσης οπωροκηπευτικών (δα¬ 
μάσκηνα, βερίκοκα, σύκα, σταφίδες, τομάτες και 
άλλα). 

Ε. Μονάδες αξιοποίησης υπολειμμάτων των χρησιμο- 
ποιουμένων πρώτων υλών του τομέα μεταποίησης 
οπωροκηπευτικών, για την παραγωγή λιπασμάτων 
ή και ζωοτροφών. 

2.2.15. Λοιποί τομείς: 

Α. Μονάδες επεξεργασίας ξηρών καρπών. 

Β. Μονάδες μεταποίησης γεωμήλων. 

Γ. Μονάδες μεταποίησης ανθέων, συμπεριλαμβα¬ 
νομένων και των ξηραντηρίων ανθέων. 

Δ. Μονάδες επεξεργασίας καπνού, βάμβακος και 
τεύτλων για επενδυτικά σχέδια εκσυγχρονι¬ 
σμού. 

Ε. Μονάδες επεξεργασίας πολλαπλασιαστικού υλι¬ 
κού. 

ΣΤ. Μονάδες επεξεργασίας υπολειμμάτων και 
απορριμμάτων των βιομηχανιών ειδών διατρο¬ 
φής, των λοιπών γεωργικών καλλιεργειών (κη¬ 
πευτικά, δενδρώδεις καλλιέργειες κλπ), καθώς 
και των κτηνοτροφικών επιχειρήσεων για την 
παραγωγή ζωοτροφών, λιπασμάτων, πρώτων 
υλών κ.λ.π. 

Ζ. Μονάδες αρωματικών και φαρμακευτικών φυτών 
για την επεξεργασία ξηράς δρόγης. 

2.2.2. Στη μεταποίηση γεωργικών προϊόντων ζωικής 
προέλευσης ενισχύονται τα επενδυτικά σχέδια 
που αφορούν: 

2.2.2. Ι. Τομέας κρέατος ζώων και πτηνών: 

Α. Μονάδες σφαγής ζώων και πτηνών για επενδυ¬ 
τικά σχέδια που αφορούν: 
αΐ. Εκσυγχρονισμό της σφαγειοτεχνικής υποδομής 
λειτουργουσών μονάδων. 
α2. Ίδρυση νέων μονάδων ή επέκταση ή εκσυγ- 
χρονισμός-συμπλήρωση υφιστάμενων σε πε¬ 
ριοχές που υπάρχει έλλειψη σφαγειοτεχνικής 
υποδομής ή σε αντικατάσταση υφιστάμενων 
ακατάλληλων. 

Η έλλειψη υποδομής βεβαιώνεται με απόφαση 
της Διεύθυνσης Αγροτικής Ανάπτυξης της οι¬ 
κείας Περιφέρειας. 
α3. Ίδρυση νέων χοιροσφαγείων: 

- στα πλαίσια καθετοποίησης της παραγωγής 
μεγάλων χοιροτροφικών μονάδων άνω των 500 
χοιρομητέρων ή συνεργαζομένων μονάδων άνω 
των 2.000 χοιρομητέρων. 

- εφόσον αφορούν μικρά σφαγεία δυναμικότητας 
μέχρι 400 τον. κρέατος/έτος σε μειονεκτικές και 
ορεινές περιοχές της χώρας και σε νησιά με πλη¬ 
θυσμό μέχρι 100.000 κατοίκους αποκλειστικά σε 
περιοχές που υπάρχει έλλειψη σφαγειοτεχνικής 
υποδομής. 

Β. Εγκαταστάσεις αδρανοποίησης παραπροϊόντων 
και υποπροϊόντων σφαγής ζώων και πτηνών. 

Γ. Μονάδες τεμαχισμού - τυποποίησης κρέατος ζώων 
και πτηνών και παραγωγής κρεατοσκευασμάτων 
εξοπλισμένες με κατάλληλες ψυκτικές εγκατα¬ 
στάσεις που δεν έχουν υποστεί θερμική ή άλλου 
είδους επεξεργασία, καθώς και μονάδες αξιοποί¬ 
ησης παραπροϊόντων. 

2222 . Τομέας Γάλακτος: 

Α.Ίδρυση, εκσυγχρονισμός με ή χωρίς μετεγκα¬ 
τάσταση και επέκταση δυναμικότητας για μο¬ 
νάδες μεταποίησης γάλακτος (επεξεργασίας 
γάλακτος, παραγωγής τυροκομικών προϊόντων, 
γιαούρτης και λοιπών γαλακτομικών) στις πα¬ 
ρακάτω περιπτώσεις: 

αΐ.Έλλειψης δυναμικότητας μετά από έγκριση 
της Δ/νσης Αγροτικής Ανάπτυξης της οικείας 
Περιφέρειας. 

α2. Αντικατάστασης υφιστάμενης δυναμικότητας. 


α3. Συγχώνευσης υφιστάμενων μονάδων. 
α4. Μετεγκατάστασης και εκσυγχρονισμού υφι¬ 
στάμενων μονάδων. 
α5. Καθετοποίησης της παραγωγής. 

Β. Μονάδες αξιοποίησης παραπροϊόντων και υποπρο¬ 
ϊόντων επεξεργασίας γάλακτος. 

2.2.2.3. Λοιποί τομείς μεταποίησης προϊόντων ζω¬ 
ικής προέλευσης: 

Α. Μονάδες τυποποίησης και συσκευασίας αυ¬ 
γών. 

Β. Μονάδες παραγωγής προϊόντων μεταποίησης 
- τυποποίησης - συσκευασίας αυγών (αυγοπρο- 
ϊόντων). 

Γ. Μονάδες επεξεργασίας φυσικού μελιού και λοι¬ 
πών προϊόντων κυψέλης. 

Δ. Μονάδες μεταποίησης - τυποποίησης σαλιγκα- 
ριών. 

2.2.3. Τομέας παραγωγής ζωοτροφών: 

Α. Εκσυγχρονισμός ή και μετεγκατάσταση μονά¬ 
δων παραγωγής πλήρων τυποποιημένων μιγμά¬ 
των, προμιγμάτων πρόσθετων υλών ή συμπλη¬ 
ρωματικών σύνθετων ζωοτροφών. Ίδρυση μόνο 
σε περίπτωση καθετοποίησης της παραγωγής 
συνεργαζομένων κτηνοτροφικών μονάδων. 

Β. Ίδρυση ή εκσυγχρονισμός μικρών μονάδων απλών 
παρασκευαστηρίων με τους απαιτούμενους απο¬ 
θηκευτικούς χώρους στα πλαίσια της καθετοποί¬ 
ησης της παραγωγής. 

Γ. Ίδρυση μονάδων ή προσθήκη γραμμών παραγωγής 
αποκλειστικά βιολογικών μιγμάτων ετήσιας δυνα¬ 
μικότητας μέχρι 10.000 τόνους από φορείς και σε 
περιοχές όπου παράγονται βιολογικά ζωικά και 
φυτικά προϊόντα ή στο πλαίσιο καθετοποίησης 
της παραγωγής. Η διασφάλιση των πρώτων υλών 
και λοιπών προδιαγραφών για την παραγωγή βιο¬ 
λογικών ζωοτροφών και η παραγωγή βιολογικών 
ζωικών προϊόντων στην περιοχή πρέπει να απο- 
δεικνύεται με νόμιμα παραστατικά πιστοποίησης 
από τους αρμόδιους φορείς. 

Δ. Εκσυγχρονισμός μονάδων που επεξεργάζονται 
μηδική και παράγουν σύμπηκτα μηδικής. 

Ε. Ίδρυση, εκσυγχρονισμός ή επέκταση μονάδων πα¬ 
ραγωγής ιχθυοτροφών και ζωοτροφών οικιακών 
και γουνοφόρων ζώων. 

Ζ.Ίδρυση μονάδων παραγωγής ενσακισμένου εν- 
σιρώματος ζυμωμένου μόνο εντός της τελικής 
συσκευασίας. 

Η. Ίδρυση μονάδων αξιοποίησης υπολειμμάτων γε¬ 
ωργικών καλλιεργειών (κηπευτικά, δενδροκαλλι- 
έργειες κ.λ.π.), καθώς και γεωργικών βιομηχανιών 
για ζωοτροφές. 

2.3. Επενδυτικά σχέδια στον τριτογενή τομέα που 
αφορούν την εμπορία γεωργικών προϊόντων. 

Ενισχύονται τα επενδυτικά σχέδια εμπορίας γεωργι¬ 
κών προϊόντων που εντάσσονται στις υποπεριπτώσεις 
ίϋ και χ της περίπτωσης δ της παραγρ. 1 και τις αντί¬ 
στοιχες υποπεριπτώσεις της παρ. 1ε του άρθρου 3 του 
ν. 3299/2004. 

2.4. Δεν υπάγονται στις διατάξεις του ν. 3299/2004 
επενδυτικά σχέδια που αφορούν: 

2.4.1. τη μεταποίηση ή την εμπορία προϊόντων που προ¬ 
έρχονται από χώρες εκτός Ευρωπαϊκής Ένωσης, 

2.4.2. την παρασκευή και εμπορία προϊόντων απομί¬ 
μησης ή υποκατάστασης του γάλακτος και των 
γαλακτοκομικών προϊόντων, 

2.4.3. την παραγωγή ή μεταποίηση γενετικά τροποποιημέ¬ 
νων προϊόντων σύμφωνα με την οδηγία 2001/18/ΕΚ. 

Άρθρο 3 

ΕΝΙΣΧΥΟΜΕΝΕΣ ΔΑΠΑΝΕΣ 

3.1. Στα επενδυτικά σχέδια της παραγράφου 2.1.1. του 
άρθρου 2 της απόφασης αυτής ενισχύονται οι παρακάτω 
κατηγορίες δαπανών: 

3.1.1. Η αγορά και εγκατάσταση καινούργιων σύγχρονων 
μηχανημάτων, ειδικών εγκαταστάσεων και λοιπού 
εξοπλισμού. Τα μισθώματα της χρηματοδοτικής μί¬ 
σθωσης καινούργιων σύγχρονων μηχανημάτων και 
λοιπού εξοπλισμού του οποίου αποκτάται η χρήση. 

3.1.2. Ο σχεδιασμός και η εφαρμογή Συστημάτων Ολο¬ 
κληρωμένης Διαχείρισης για την προστασία και τη 
συνεχή βελτίωση του περιβάλλοντος, με εφαρμογή 
διεθνών προτύπων (συστημάτων περιβαλλοντικής 
διαχείρισης) που προβλέπουν την υποχρεωτική 
εφαρμογή μέτρων πρόληψης της ρύπανσης, την 
εφαρμογή κανόνων και συστημάτων διασφάλι¬ 
σης ποιότητας, τη δυνατότητα ανίχνευσης των 
επιβλαβών ουσιών σε κάθε στάδιο της παραγω¬ 
γικής διαδικασίας, τη λήψη μέτρων προστασίας 
των αγροτών από τη χρήση αγροχημικών. 

3.2. Στα επενδυτικά σχέδια των παραγράφων 2.1.2. και 

2.1.3. καθώς και των παραγράφων 2.2. και 2.3. (οι ενισχυ- 
όμενες δαπάνες και τα επενδυτικά σχέδια της υποπερί¬ 
πτωσης ϋί της περίπτωσης δ της παραγράφου 1 του άρ¬ 
θρου 3 του ν. 3299/2004 καθορίζονται με την κανονιστική 
απόφαση που εκδίδεται σύμφωνα με την περίπτωση β 
της παραγράφου 5 του άρθρου 3 του ν. 3299/2004) του 
άρθρου 2 της παρούσας απόφασης ενισχύονται οι πα¬ 
ρακάτω κατηγορίες δαπανών: 

3.2.1. Η αγορά γηπέδων, έως 10% της ενισχυόμενης 
δαπάνης της επένδυσης, αποκλειστικά για μικρές 
επιχειρήσεις και για τα επενδυτικά σχέδια της 
περίπτωσης 2.1.2. της παραγράφου 2.1 και των πα¬ 
ραγράφων 2.2. και 2.3. του άρθρου 2 της παρούσας 
απόφασης. 

3.2.2. Η αγορά κτιριακών - σταβλικών εγκαταστάσεων 
σύμφωνα με τις προϋποθέσεις της υποπερίπτω¬ 
σης ν της περίπτωσης α' της παραγράφου 5 του 
άρθρου 3 του ν. 3299/2004, για τα επενδυτικά 
σχέδια της παραγράφου 2.1.3. του άρθρου 2 της 
παρούσας απόφασης. 

3.2.3. Η αγορά παγίων στοιχείων ενεργητικού που συν¬ 
δέονται άμεσα με μία παραγωγική μονάδα της 
υποπερίπτωσης Ν της περίπτωσης α' της παρα¬ 
γράφου 5 του άρθρου 3 του ν. 3299/2004, σύμφω¬ 
να με τις προϋποθέσεις που τίθενται στη διάταξη 
αυτή και όπως θα τεθούν με την απόφαση του 
Υπουργού Οικονομίας και Οικονομικών της περί¬ 
πτωσης β της παραγράφου 5 του ίδιου άρθρου, 
για τα επενδυτικά σχέδια της περίπτωσης 2.1.2. 
της παραγράφου 2.1 και των παραγράφων 2.2. και 

2.3. του άρθρου 2 της παρούσας απόφασης. 

3.2.4. Η αγορά και εγκατάσταση καινούργιων σύγχρο¬ 
νων μηχανημάτων, ειδικών εγκαταστάσεων λοι¬ 
πού και εργαστηριακού εξοπλισμού. Τα μισθώμα¬ 
τα της χρηματοδοτικής μίσθωσης καινούργιων 


σύγχρονων μηχανημάτων και λοιπού εξοπλισμού 
του οποίου αποκτάται η χρήση. 

3.2.5. Η αγορά και εγκατάσταση καινούργιων σύγχρο¬ 
νων συστημάτων αυτοματοποίησης διαδικασιών 
και μηχανοργάνωσης, συμπεριλαμβανομένων των 
δαπανών αγοράς του αναγκαίου λογισμικού, κα¬ 
θώς και δαπανών εξοπλισμού για τη διασφάλιση 
του ηλεκτρονικού περιεχομένου. 

3.2.6. Οι δαπάνες για εξειδικευμένες Υπηρεσίες αναδι¬ 
οργάνωσης των μικρομεσαίων επιχειρήσεων του 
αγροτικού τομέα (Α.Σ.Ο., Σ.Ε., κτλ.) με την προ¬ 
ϋπόθεση ότι περιλαμβάνονται στην έννοια των 
λοιπών δαπανών του άρθρου αυτού. 

3.2.7. Οι δαπάνες μελετών που αποσκοπούν στην εισαγω¬ 
γή, ανάπτυξη και εφαρμογή σύγχρονης τεχνολογίας, 
τεχνογνωσίας, σύγχρονων μεθόδων και βιομηχανι¬ 
κών σχεδίων των παραγόμενων προϊόντων. 

3.2.8. Η αγορά καινούργιων μεταφορικών μέσων δια¬ 
κίνησης υλικών και προϊόντων εντός του χώρου 
της εντασσόμενης μονάδας. Η αγορά καινούργιων 
μεταφορικών μέσων μαζικής μεταφοράς προσω¬ 
πικού. Η αγορά και εγκατάσταση καινούργιου 
σύγχρονου εξοπλισμού και η κατασκευή εγκατα¬ 
στάσεων για τη χερσαία ή θαλάσσια διακίνηση 
υλικών και προϊόντων. 

3.2.9. Η αγορά καινούργιων αυτοκινήτων - ψυγείων ή 
άλλων διαμορφωμένων οχημάτων εξειδικευμένων 
χρήσεων, μόνο εφόσον αποτελούν αναπόσπαστο 
στοιχείο της μονάδας, δικαιολογούνται από τις 
ανάγκες της μονάδας και καλύπτουν αποκλειστι¬ 
κά τις ανάγκες αυτές. 

3.2.10. Η κατασκευή, επέκταση και εκσυγχονισμός κτι- 
ριακών, ειδικών και βοηθητικών εγκαταστάσεων, 
καθώς και οι δαπάνες διαμόρφωσης περιβάλ¬ 
λοντος χώρου. Η κατασκευή κτιρίων ή εγκατα¬ 
στάσεων προοριζομένων για τη στέγαση, την 
αναψυχή ή τη συνεστίαση των εργαζομένων της 
επιχείρησης, καθώς και αιθουσών κατάρτισης 
προσωπικού, εφόσον αυτά γίνονται στην περιοχή 
που είναι εγκατεστημένη η επιχείρηση. 

3.2.11. Οι δαπάνες μελετών για αγορές καινούργιου σύγ¬ 
χρονου εξοπλισμού εγκατάστασης και λειτουρ¬ 
γίας των αναγκαίων υποδομών και διαδικασιών, 
καθώς και τα έξοδα πιστοποίησης των προϊόντων 
και των διαδικασιών διασφάλισης της ποιότητας, 
σύμφωνα με τα αντίστοιχα ευρωπαϊκά πρότυπα 
από οργανισμούς διαπιστευμένους από τον αρ¬ 
μόδιο εθνικό φορέα. 

3.2.12. Οι δαπάνες που αφορούν τα τέλη που καταβάλ¬ 
λονται για τη διεθνή κατοχύρωση της εφεύρεσης 
από φυσικά ή νομικά πρόσωπα, τα τέλη για την 
ετήσια ανανέωση της διεθνούς κατοχύρωσης 
της εφεύρεσης για μια πενταετία, εφόσον έχει 
αρχίσει να πραγματοποιείται επένδυση για τη 
βιομηχανική εκμετάλλευσή της, ύψους τουλάχι¬ 
στον δεκαπλάσιου εκείνου των τελών. 

3.2.13. Οι δαπάνες εισαγωγής και προσαρμογής περι¬ 
βαλλοντικά φιλικής τεχνολογίας στην παραγω¬ 
γική διαδικασία. 

3.2.14. Οι δαπάνες που συνδέονται με τη μεταφορά 
τεχνολογίας, άδειες εκμετάλλευσης ή τεχνικές 
γνώσεις. 

3.2.15. Οι δαπάνες για την αγορά αναπαραγωγικού και 
πολλαπλασιαστικού υλικού που είναι απαραίτητο 




19202 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


για την έναρξη παραγωγικής λειτουργίας στις 
περιπτώσεις ίδρυσης ή επέκτασης μονάδων του 
άρθρου 2.13.1. της παρούσας απόφασης. 

3.2.16. Οι δαπάνες για την αγορά του ζωικού κεφαλαίου 
αναπαραγωγής που είναι απαραίτητο για την 
έναρξη παραγωγικής λειτουργίας στις περιπτώ¬ 
σεις ίδρυσης ή επέκτασης μονάδων της παρούσας 
απόφασης. Στις περιπτώσεις αναβάθμισης του 
γενετικού υλικού υφισταμένης κτηνοτροφικής 
μονάδας που συμπεριλαμβάνεται η αγορά ζώων 
απαιτούνται γενεαλογικά πιστοποιητικά ή βεβαί¬ 
ωση εγγραφής των ζώων σε βιβλία ισοδύναμα 
των γενεαλογικών. 

3.2.17. Οι δαπάνες συμβούλων σύμφωνα με τους περι¬ 
ορισμούς της Ευρωπαϊκής Επιτροπής. Επιλέξιμες 
είναι οι μελέτες για την οργάνωση της διοίκησης, 
την αναδιοργάνωση των επί μέρους λειτουργιών 
της επιχείρησης, τον ανασχεδιασμό των επιχει¬ 
ρηματικών διαδικασιών, την τυποποίηση των δια¬ 
δικασιών, των ερευνών της αγοράς, την εκπόνηση 
των μελετών προώθησης προϊόντων ή υπηρεσιών, 
καθώς και των συγκριτικών μελετών επιδόσεων. 

Οι ανωτέρω μελέτες θα πρέπει να συναρτώνται άμεσα, 
να προσδιορίζονται και να εξυπηρετούν την υλοποίηση 
του υποβαλλόμενου στις διατάξεις του ν. 3299/2004 επεν¬ 
δυτικού σχεδίου. 

Τα παρεχόμενα ποσοστά επιχορήγησης για αμοιβές με¬ 
λετών συμβούλων δεν μπορούν να υπερβούν κατ' ανώτατο 
το πενήντα τοις εκατό (50%) αυτών. 

Οι ενισχύσεις για δαπάνες αμοιβών μελετών συμβούλων 
παρέχονται μόνο στις μικρές και μεσαίες επιχειρήσεις, 
σε ποσοστό που δεν υπερβαίνει το 10% του κόστους του 
επενδυτικού σχεδίου και δεν αφορούν συνήθεις λειτουρ¬ 
γικές δαπάνες αυτών 

3.3. Οι ενισχυόμενες δαπάνες πρέπει να αφορούν πάγια 
στοιχεία, ενσώματα και άυλα. Λειτουργικές δαπάνες δεν 
ενισχύονται. 

Το ποσοστό ενίσχυσης των άυλων πάγιων στοιχείων δεν 
θα υπερβαίνει για τις μεγάλες επιχειρήσεις το είκοσι πέντε 
τοις εκατό (25%) του κόστους του επενδυτικού σχεδίου. 

Τα άυλα πάγια στοιχεία θα πρέπει να αποτελούν απο- 
σβεστέα στοιχεία του ενεργητικού που θα χρησιμοποιού¬ 
νται αποκλειστικά και μόνο στην ενισχυόμενη επένδυση 
και θα αποκτώνται από τρίτους με τους όρους που ισχύ¬ 
ουν στην αγορά 

3.4. Οι δαπάνες δεν μπορούν να υπερβαίνουν το ανώτα¬ 
το ποσό της επιλέξιμης επένδυσης που έχει καθορισθεί 
σύμφωνα με τις διατάξεις του άρθρου 7 του κανονισμού 
για την αγροτική ανάπτυξη. 

3.5. Στα επενδυτικά σχέδια της περίπτωσης 2.1.2. της 
παραγράφου 2.1 και των παραγράφων 2.2. και 2.3. του άρ¬ 
θρου 2 της παρούσας απόφασης οι ενισχυόμενες δαπάνες 
οφείλουν να είναι σύμφωνες με το Κοινοτικό Πλαίσιο των 
Κρατικών Ενισχύσεων Περιφερειακού Χαρακτήρα. 

Άρθρο 4 

ΔΙΚΑΙΟΛΟΓΙ-ΠΊΚΑ ΥΠΟΒΟΛΗΣ ΑΙΤΗΣΕΩΝ 

4.1. Ισχύουν τα γενικά δικαιολογητικά και τεχνοοικο- 
νομικά στοιχεία που καθορίζονται με την απόφαση του 
Υπουργού Οικονομίας και Οικονομικών σύμφωνα με το 
άρθρο 7 παρ. 4α του ν. 3299/2004, όπως ισχύει. 

4.2. Επιπρόσθετα ορίζονται και Ειδικά Δικαιολογητικά. 


4.2.1. Για τα επενδυτικά σχέδια του πρωτογενή τομέα: 

ί. Θερμοκήπια. 

- Αδεια Πολεοδομίας και Υγειονομικής Υπηρεσίας 
της οικείας Νομαρχίας για επενδύσεις θερμοκη¬ 
πίων όταν εγκαθίστανται εντός ορίων οικιστικών 
περιοχών. 

II. Μονάδες σποροπαραγωγής. 

- Άδεια από το Υπουργείο Αγροτικής Ανάπτυξης 
και Τροφίμων για την τήρηση των προδιαγραφών 
σύγχρονου μηχανολογικού εξοπλισμού παραγωγής 
- επεξεργασίας και τυποποίησης πολλαπλασιαστι¬ 
κού υλικού για επενδύσεις που αφορούν σποροπα¬ 
ραγωγή. 

III. Μονάδες βιολογικής γεωργίας. 

- Βεβαίωση του Οργανισμού Ελέγχου και Πιστο¬ 
ποίησης βιολογικών προϊόντων για τήρηση των 
προδιαγραφών του κανονισμού της Ε.Ε. 2092/91 
σχετικά με το βιολογικό τρόπο παραγωγής γεωρ¬ 
γικών προϊόντων. 

ιν. Κτηνοτροφικές (βουστάσια-χοιροστάσια-ποιμνιο- 
στάσια-ιπποφορβεία) και πτηνοτροφικές επιχειρή¬ 
σεις. 

- Αδεια ίδρυσης ή επέκτασης από τον οικείο ΟΤΑ 
ύστερα από γνωμάτευση της οικείας Α/βάθμιας 
Επιτροπής. 

- Νέα άδεια ίδρυσης σε περίπτωση αύξησης της 
δυναμικότητας της υφιστάμενης μονάδας (επέκτα¬ 
ση). 

ν. Μονάδες εκτροφής θηραμάτων. 

- Αδεια ίδρυσης από τον οικείο Ο.Τ.Α. ύστερα από 
γνωμάτευση της οικείας Α/βάθμιας επιτροπής. 

- Αδεια της αρμόδιας δασικής υπηρεσίας. 

4.2.2. Γ ια τα επενδυτικά σχέδια του δευτερογενή το¬ 
μέα: 

ί. Σφαγείων. 

- Άδεια σκοπιμότητας ίδρυσης ή επέκτασης από 
την Διεύθυνση Κτηνιατρικής της Νομαρχίας ή της 
Περιφέρειας, ανάλογα με το ύψος του δυναμικού 
επεξεργασίας. 

-Έγκριση διάθεσης στερεών αποβλήτων προς αδρα- 
νοποίηση. 

-Έγκριση περιβαλλοντικών όρων. 

II. Λοιπά επενδυτικά σχέδια. 

Για επενδύσεις ίδρυσης μεταποιητικών μονάδων των 
οποίων οι παραγωγικές δραστηριότητες κατατάσσο¬ 
νται στην Α1 κατηγορία σύμφωνα με την υπ’ αριθμ. 
Η.Π 15393/2332/5.8.2002 (Φ.Ε.Κ. 1022/τ.Β/5.8.2002) κοινή 
υπουργική απόφαση των Υπουργών Οικονομίας και 
Οικονομικών και ΠΕ.ΧΩ.Δ.Ε. 

-Έγκριση περιβαλλοντικών όρων. 

- Άδεια εγκατάστασης εκτός των επιχειρήσεων που 
είναι εγκατεστημένες εντός Β.Ε.Π.Ε. 

-Έγκριση διάθεσης υγρών αποβλήτων (όπου απαι¬ 
τείται). 

Για επενδύσεις επέκτασης υφισταμένων μεταποι¬ 
ητικών μονάδων. 

-Έγκριση της επέκτασης με τροποποίηση της άδει¬ 
ας εγκατάστασης μόνο για τις επενδύσεις της Α1 
κατηγορίας. 

- Αδεια λειτουργίας. 

Αρθρο 4α 

Σε κάθε περίπτωση αντίγραφο του φακέλου διαβιβά¬ 
ζεται στη Δ/νση Προγραμματισμού και Γεωργικών Διαρ- 

βρώσεων του Υπουργείου Αγροτικής Ανάπτυξης και Τρο¬ 
φίμων ή στην αρμόδια Δ/νση Γεωργικής Ανάπτυξης της 
Περιφέρειας όπου θα υλοποιηθεί η επένδυση, ανάλογα με 
το ύψος της. Η Δ/νση Προγραμματισμού και Γεωργικών 
Διαρθρώσεων σε συνεργασία με τις αρμόδιες υπηρεσίες 
του Υπουργείου Αγροτικής Ανάπτυξης και Τροφίμων ή η 
Δ/νση Γεωργικής Ανάπτυξης της Περιφέρειας, εντός 20 
ημερών γνωμοδοτούν ως προς τον ορθολογικό σχεδίασμά 
του επενδυτικού σχεδίου, τη σκοπιμότητα της επένδυσης 
από άποψη γεωγραφικής κατανομής ομοειδών επενδύσε¬ 
ων και συμβατότητας με την ισχύουσα ΚΑΠ και ΚΟΑ. 

Άρθρο 5 

ΠΡΟΣΘΕΤΟΙ ΟΡΟΙ, ΠΕΡΙΟΡΙΣΜΟΙ ΚΑΙ ΠΡΟΫΠΟΘΕΣΕΙΣ 

5.1. Η ενίσχυση των επενδυτικών σχεδίων γεωργικών 
και κτηνοτροφικών εκμεταλλεύσεων πρέπει να συμβάλλει 
στην επίτευξη ενός ή περισσότερων από τους ακόλουθους 
στόχους: (α) μείωση του κόστους παραγωγής, (β) συνολική 
βελτίωση και αναδιάταξη της παραγωγικής διαδικασίας 
και (γ) βελτίωση της ποιότητας. 

5.2. Η ενίσχυση των επενδυτικών σχεδίων μεταποίησης 
και εμπορίας γεωργικών προϊόντων πρέπει να συμβάλλει 
στη βελτίωση της κατάστασης του συγκεκριμένου βασι¬ 
κού κλάδου πρωτογενούς γεωργικής παραγωγής και να 
εξασφαλίζει ικανοποιητική συμμετοχή των παραγωγών 
των βασικών πρωτογενών προϊόντων στα προκύπτοντα 
οφέλη. 

5.3. Οι ενισχύσεις χορηγούνται εφόσον από τα υποβαλ¬ 
λόμενα στοιχεία και δικαιολογητικά και την αξιολόγηση 
που διενεργείται από τον κατά περίπτωση αρμόδιο φορέα 
πληρούνται οι διατάξεις του ν. 3299/2004, της απόφασης 
του Υπουργού Οικονομίας και Οικονομικών που εκδίδεται 
σύμφωνα με την περίπτωση ε της παρ. 1 του άρθρου 6 
του νόμου αυτού (Κριτήρια υπαγωγής) και της παρούσας 
απόφασης. 

5.4. Οι ενισχύσεις παρέχονται σε επιχειρήσεις που πλη¬ 
ρούν τις ελάχιστες προϋποθέσεις σχετικά με το περι¬ 
βάλλον, την υγιεινή και την καλή διαβίωση των ζώων. Η 
τήρηση του όρου αυτού θα πρέπει να ελέγχεται με βάση 
τις χορηγηθείσες από τις αρμόδιες υπηρεσίες εγκρίσεις 
και άδειες, κατά την αξιολόγηση και υπαγωγή των επεν¬ 
δυτικών σχεδίων και κατά τη διενέργεια ελέγχων της 
υλοποίησης αυτών για την καταβολή των ενισχύσεων. 

5.5. Για τις ενισχύσεις που παρέχονται στις επενδύσεις 
βάσει του άρθρου 4 του ν. 3299/2004 εκφραζόμενες σε Ακα¬ 
θάριστο Ισοδύναμο Επιχορήγησης (ΑΙΕ) ισχύουν τα εξής: 

5.5.1. Γ ια τα επενδυτικά σχέδια των γεωργικών εκμε¬ 
ταλλεύσεων των παραγράφων 2.1.1,2.1.2. (μόνο στη 
περίπτωση που εντάσσονται σε γεωργική εκμε¬ 
τάλλευση και εξυπηρετούν την προετοιμασία του 
προϊόντος για την πρώτη πώληση) και 2.1.3. του 
Άρθρου 2 της παρούσας απόφασης οι ενισχύσεις 
δεν πρέπει να υπερβαίνουν τα παρακάτω όρια: 

- Το 50% των επιλέξιμων δαπανών σε ορεινές και 
μειονεκτικές περιοχές (Οδηγία ΕΟΚ 85/148 του 
Συμβουλίου της 29.1.1985, όπως ισχύει κάθε φορά) 

- Τ ο 40% των επιλέξιμων δαπανών στις άλλες πε- 
ριοχές 

- Το 60% για δαπάνες που υλοποιούνται από μικρές 
και μεσαίες επιχειρήσεις και αφορούν την προστα¬ 
σία και βελτίωση του περιβάλλοντος και τη βελ¬ 
τίωση των συνθηκών υγιεινής στις κτηνοτροφικές 
εκμεταλλεύσεις ή την καλή διαβίωση των εκτρε¬ 


φόμενων ζώων, σε όλες τις περιοχές της χώρας. 
Η αύξηση αυτή του ορίου ενίσχυσης επιτρέπεται 
αποκλειστικά για επενδύσεις που υπερβαίνουν 
τις ελάχιστες κοινοτικές απαιτήσεις ως προς τα 
ανωτέρω ή για επενδύσεις που πραγματοποιού¬ 
νται με σκοπό τη συμμόρφωση με προσφάτως 
θεσπισθέντα ελάχιστα πρότυπα, αφορά μόνο τις 
πρόσθετες επιλέξιμες δαπάνες που είναι απαραί¬ 
τητες για τους σκοπούς αυτούς και δεν εφαρμό¬ 
ζεται σε επενδύσεις που έχουν ως αποτέλεσμα 
την αύξηση της παραγωγικής ικανότητας. 

Γ ια την εφαρμογή του αυξημένου ορίου ενίσχυσης 
της περίπτωσης αυτής, όσον αφορά την τήρηση 
των σχετικών όρων και προϋποθέσεων βάσει της 
κοινοτικής νομοθεσίας γνωμοδοτεί εντός μηνός 
από την αποστολή του φακέλου, η αρμόδια Υπη¬ 
ρεσία του Υπουργείου Αγροτικής Ανάπτυξης και 
Τροφίμων ή η αρμόδια Διεύθυνση Γ εωργικής Ανά¬ 
πτυξης της Περιφέρειας. 

5.5.2. Για επενδυτικά σχέδια στους τομείς μεταποίησης 
και εμπορίας γεωργικών προϊόντων της περίπτωσης 

2.1.2. της παραγράφου 2.1 (στις περιπτώσεις που δεν 
αφορούν προϊόντα για την πρώτη πώληση) και των 
παραγράφων 2.2. και 2.3. του άρθρου 2 της παρού¬ 
σας απόφασης χορηγούνται τα ποσοστά ενίσχυσης 
που προβλέπονται στην παράγραφο 1 του άρθρου 
4 του ν. 3299/2004 καθώς και της κοινής απόφασης 
των Υπουργών Οικονομίας και Οικονομικών και Ανά¬ 
πτυξης της παραγράφου 2 του ιδίου άρθρου. 

5.6. Η ενίσχυση της επιδότησης του κόστους της δημι- 
ουργούμενης απασχόλησης παρέχεται μόνο για τα επεν¬ 
δυτικά σχέδια στους τομείς μεταποίησης και εμπορίας 
γεωργικών προϊόντων της περίπτωσης 2.1.2. της παρα¬ 
γράφου 2.1 και των παραγράφων 2.2. και 2.3. του άρθρου 
2 της παρούσας απόφασης. 

5.7. Γ ια τα επενδυτικά σχέδια μεταποίησης και εμπορίας 
της παραγράφου 5.4.3. του παρόντος άρθρου με επιλέξι¬ 
μες δαπάνες που υπερβαίνουν τα 25 εκατομμύρια ευρώ ή 
των οποίων το πραγματικό ποσό ενίσχυσης θα υπερβαίνει 
τα 12 εκατομμύρια ευρώ, η ενίσχυση χορηγείται μετά από 
προηγούμενη έγκριση της Ευρωπαϊκής'Ενωσης σύμφωνα 
με το σημείο 4.2.6. των Κοινοτικών Κατευθυντηρίων Γραμ- 
μών για τις Κρατικές Ενισχύσεις στον τομέα της Γεωργίας 
και Δασοκομίας 2007-2013. 

5.8. Γ ια τα επενδυτικά σχέδια που ενισχύονται με τα 
κίνητρα της φορολογικής απαλλαγής και απαιτείται 
σύμφωνα με τις διατάξεις της παρούσας απόφασης η 
γνωμάτευση του Υπουργείου Αγροτικής Ανάπτυξης ή της 
αρμόδιας Διεύθυνσης Γ εωργικής Ανάπτυξης της Περιφέ¬ 
ρειας αυτής θα λαμβάνεται με πρωτοβουλία του φορέα 
της επένδυσης και θα αποτελεί στοιχεία ελέγχου από την 
αρμόδια Δημόσια Οικονομική Υπηρεσία (Δ.Ο.Υ.). 

5.9. Δεν παρέχονται ενισχύσεις σύμφωνα με την περί¬ 
πτωση στ της παραγράφου 4 του άρθρου 3 του ν. 3299/ 
2004, όπως ισχύει, σε φορείς επενδυτικών σχεδίων για 
τους οποίους εκκρεμεί εντολή ανάκτησης ενισχύσε¬ 
ων κατόπιν προηγούμενης απόφασης της Επιτροπής 
με την οποία κηρύσσονται ασυμβίβαστες με την Κοινή 
Αγορά. 

Αρθρο 6 

Από τις διατάξεις της παρούσας απόφασης εκτιμάται ότι 
η δαπάνη που θα προκύψει σε βάρος του Προϋπολογισμού 
Δημοσίων Επενδύσεων εξαρτάται από το συνολικό κόστος 

των επενδυτικών σχεδίων που θα υπαχθούν στις διατάξεις 
του αναπτυξιακού ν. 3299/2004 (ΦΕΚ 261 /Α723.12.2004), 
όπως ισχύει, και προβλέπεται από την ετήσια απόφα¬ 
ση καθορισμού κονδυλίων για την κάλυψη των δαπανών 
αυτών. 

Άρθρο 7 

Η ισχύς της παρούσας απόφασης αρχίζει από τη δημοσί¬ 
ευσή της στην Εφημερίδα της Κυβερνήσεως, οπότε παύει 
και η ισχύς της υπ’ αριθμ. 24935/5.7.2005 κοινής απόφασης 
των Υπουργών Οικονομίας και Οικονομικών και Αγροτικής 
Ανάπτυξης και Τροφίμων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουλίου 2007 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Γ. ΑΛΟΓΟΣΚΟΥΦΗΣ ΧΡΗΣΤΟΣ ΦΩΛΙΑΣ 

ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ 

Ε. ΜΠΑΣΙΑΚΟΣ 
-♦- 

Αοιθυ. Φ400/113/75860 /ΙΒ (2) 

Κατανομή Επιχορήγησης Οικονομικού Έτους 2007 Σχο¬ 
λικών Επιτροπών των Ελληνικών Σχολείων και Τρη¬ 
μάτων Μητρικής / Ελληνικής Γλώσσας του εξωτε¬ 
ρικού 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1) Τις διατάξεις των νόμων: 

α) 2413/1996 (ΦΕΚ 124/τ.Α/17.6.1996) «Η Ελληνική Παιδεία 
στο Εξωτερικό, η διαπολιτισμική εκπαίδευση και άλλες 
διατάξεις». 

β) 3149/2003 (ΦΕΚ 141/τ.Α/10.6.2003) «Εθνική Βιβλιοθήκη 
της Ελλάδας, Δημόσιες Βιβλιοθήκες και άλλες διατά¬ 
ξεις». 

2) Την υπ’ αριθμ. Φ400/11/140041/ΙΒ/7.2.2003 (ΦΕΚ 189/ 
Τ.Β/2003) κοινή απόφαση των Υπουργών Οικονομικών 
και Εθνικής Παιδείας και Θρησκευμάτων όπως τροπο¬ 
ποιήθηκε με την υπ’ αριθμ. Φ400/167/79294/ΙΒ/20.8.2004 
(ΦΕΚ 1352/τ.Β/2.9.2004) κοινή υπουργική απόφαση. 

3) Την υπ’ αριθμ. Φ400/10/5353/1Β/22.1.2007 (ΦΕΚ 125/ 
τ.Β’/2.2.2007) απόφαση του ΥΠ.Ε.Π.Θ. 

4) Τον προϋπολογισμό του ΥΠ.Ε.Π.Θ. οικονομικού έτους 
2007. 

5) Τις προτάσεις των σχολικών επιτροπών, αποφα¬ 
σίζουμε: 

Α. Κατανέμουμε στις σχολικές επιτροπές των σχολεί¬ 
ων που αναφέρονται στον ακόλουθο πίνακα το συνολι¬ 
κό ποσό των εκατόν δεκαπέντε χιλιάδων πεντακοσίων 
ευρώ (115.500,00 ευρώ) για την αντιμετώπιση των πόσης 
φύσεως λειτουργικών εξόδων. Η κατανομή γίνεται σε 
βάρος των εγκεκριμένων πιστώσεων του προϋπολογι¬ 
σμού του ΥΠ.Ε.Π.Θ. οικονομικού έτους 2007 ΚΑΕ 2423 
ειδικού φορέα 19-140. 

Η κατανομή ανά σχολείο φαίνεται στον ακόλουθο 
πίνακα. 


α Ια 

Σχολεία 

Κατανομή 
(σε Ευρώ) 

ΓΣΕ ΚΑΙΡΟΥ 

1 . 

Ελληνικό Σχολείο Τζέντας 

Σαουδικής Αραβίας 

45.000,00 

2. 

Ελληνικό Σχολείο Τρίπολης Λιβύης 

6.500,00 

3. 

Τοσίτσαιο - Πρατσίκειο Δημοτικό 
Σχολείο Αλεξάνδρειας Αιγύπτου 

4.500,00 

4. 

Αχιλλοπούλειος Σχολή Κάιρου 

Αιγύπτου 

6.000,00 

5. 

Αμπέτειος Σχολή Καΐρου Αιγύπτου 

6.000,00 

6. 

Αβερώφειο Γυμνάσιο - Λύκειο 
Αλεξάνδρειας Αιγύπτου 

4.500,00 

ΣΥΝΟΛΟ 

72.500,00 

ΓΣΕ ΓΙΟΧΑΝΝΕΣΜΠΟΥΡΓΚ 

7. 

Ελληνικό Σχολείο Λουμπουμπάσι 

Κογκό 

9.000,00 

8. 

Κοντομιχάλειος Σχολή Χαρτούμ 

Σουδάν 

9.000,00 

9. 

Ελληνικό Σχολείο Ντέρμπαν 

9.000,00 

10. 

Ελληνικό Σχολείο Γιοχάννεσμπουργκ 

6.000,00 

ΣΥΝΟΛΟ 

33.000,00 

ΕΛΛΗΝΙΚΟ ΓΕΝΙΚΟ ΠΡΟΞΕΝΕΙΟ ΣΤΗΝ ΚΟΡΥΤΣΑ 

11. 

Ελληνικό Σχολείο Όμηρος Κορυτσάς 

10.000,00 


ΣΥΝΟΛΟ 

10.000,00 

ΓΕΝΙΚΟ ΣΥΝΟΛΟ 
ΣΥΜΠΛΗΡΩΜΑΤΙΚΗΣ ΚΑΤΑΝΟΜΗΣ 

115.500,00 


Β. Το σύνολο της επιχορήγησης οικονομικού έτους 
2007, του ταμειακού υπολοίπου την 31.12.2006 καθώς και 
λοιπών εσόδων (τόκοι, έσοδα κυλικείου κλπ.) από 1.1.2007 
έως 31.12.2007 διαμορφώνουν τα συνολικά έσοδα της 
σχολικής επιτροπής οικονομικού έτους 2007. 

Γ. Προϋπόθεση για τη διάθεση των πιστώσεων του 
προϋπολογισμού είναι η τήρηση των νομίμων διαδικα¬ 
σιών πραγματοποίησής τους και η ύπαρξη των νόμι¬ 
μων παραστατικών (αποφάσεις, συμβάσεις, αποδείξεις, 
θχίΓαίΙδ τραπέζης κ.λ.π.). 

Δ. Με τη λήξη του οικονομικού έτους η σχολική επιτροπή 
κάθε σχολείου υποχρεούται να συντάξει απολογισμό εσό¬ 
δων - εξόδων σύμφωνα με τα οριζόμενα στην Φ400/11/140041 
ΙΒ/7.2.2003 (ΦΕΚ 189/τ.Β/2003) κοινή απόφαση των Υπουργών 
Οικονομικών και Εθνικής Παιδείας και Θρησκευμάτων όπως 
τροποποιήθηκε με την υπ’ αριθμ. Φ400/167/79294/1Β/20.8.2004 
(ΦΕΚ 1352/τ.Β/2.9.2004) κοινή υπουργική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουλίου 2007 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 

